

INNHOLDSFORTEGNELSE

INNLEDNING ………………………………………………………………. s. 3

PERSONALET …………………………………………………………….... s. 3

BARNEGRUPPEN …………………………………………………………. s. 3

PRAKTISKE OPPLYSNINGER …………………………………………… s. 4

HVORDAN LÆRER SMÅ BARN …………………………………………. s. 5

DAGSRYTMEN …………………………………………………………….. s. 5

UKESOVERSIKT …………………………………………………………… s.7

SATSINGSOMRÅDET ……………………………………………………... s. 7

AUGUST………..……………………………………………………………. s. 8

SEPTEMBER ………………………………………………………………… s. 9

OKTOBER …………………………………………………………………… s. 10

NOVEMBER ………………………………………………………………… s. 11

DESEMBER …………………………………………………………………. s. 12

JANUAR ……………………………………………………………………… s. 13

FEBRUAR ……………………………………………………………………. s. 14

MARS…………………………………………………………………………. s. 15

APRIL …………………………………………………………………………. s. 16

MAI …………………………………………………………………………….. s. 17

JUNI/JULI ……………………………………………………………………… s. 18

FAGOMRÅDENE ……………………………………………………………… s.19

LÆRINGS-/ERFARINGSMÅL……………………………………….………… s.20

VELKOMMEN TIL AVDELING LILLE GRAM

2014-2015

Velkommen til småbarnsavdelingen Lille Gram. Fra barnehageåret 2014/2015 har Lekeklossen barnehage endret navn på avdelingene. Vi heter nå Lille Gram, og Smørblomst heter Dypeskogen. Navnene er hentet fra eventyret «Morgentåkedalen».

Denne høsten er vi fem nye barn på avdelingen. Vi har brukt august måned som tilvenning, og vil fortsette med tilvenning til barna har funnet trygghet med voksne og barn på avdelingen. Til sammen er det ni barn i alderen 1-3 år på Lille Gram.

Dette er en plan for hele barnehageåret, fra august-14 til juli-15.

Av hensyn til at vi skal følge barnas- og gruppens utvikling og behov, har vi valgt ikke å skrive veldig detaljert for hver måned. Det kan være vanskelig å vite hvor barna er og hva de er opptatt av nesten ett år i forveien, spesielt i denne aldersgruppen. I stedet vil dere få nærmere informasjon om ulike aktiviteter, utflukter og eventuelt endringer i månedsplaner og månedsbrev.

Elise Tresselt, pedagogisk leder

PERSONALET PÅ LILLE GRAM

**Pedagogisk leder** Elise Tresselt 60%

**Fagarbeider** Maylinn A. Vare 100%

**Pedagogisk medarbeider**  Yasmin Knudsen 100%

**Vikar** Silje Olsen 40%

BARNEGRUPPEN

**Barn født i 2012**:

Line

Julie

Runar

William

**Barn født i 2013**:

Mathilde

Jonas

Martin

Isak

Theo

PRAKTISKE OPPLYSNINGER

Samlinger: Hver dag har vi samling rundt bordet. I disse samlingene synger vi sanger, forteller eventyr, teller, snakker om hvem som er til stede, lærer om dagene og prater sammen. Det blir blant annet brukt konkreter slik at barna utvikler språkforståelsen og får et bedre ordforråd. Små barn lærer best når de får se, høre og kjenne.

Turer: vi begynner å gå tur i september måned når de fleste barna har funnet seg til rette på avdelingen etter tilvenning. Vi bruker nærmiljøet, og velger å gå så langt som de de små kan orke. Vi ser på turen som et mål i seg selv. Det er ikke viktig å gå langt, men at barna selv er aktive både fysisk og i forhold til undring. I området rundt barnehagen er det flere turveier og små lekeplasser. Vi legger til rette for at barna skal tore å utfordre seg selv. I løpet av barnehageåret vil vi også dra på lengre utflukter som til Akvariet, Fløyen og Strutsefarmen.

Forming: vi ønsker å gi barna erfaring med ulike måter å uttrykke seg på gjennom flere typer materiale. Noen av tingene barna skal få oppleve er flere måter å bruke maling på. De skal få lime og klippe. Det viktigste er ikke resultatet, men prosessen. Derfor vil vi legge opp til at barna skal utføre aktivitetene mest mulig på egenhånd, sammen med en voksen.

Informasjon: på Lille Gram vil vi gi dere muntlig informasjon når dere henter og bringer. Vi sender månedsplaner og månedsbrev på mail (evt. i papirform dersom dere ønsker det). Vi henger opp de små oransje bøkene på plassen til barnet når vi har skrevet noe i dem. Hver dag skal vi skrive litt om dagen i den blå dagboken på gangen. Det vil også bli hengt opp bilder i gangen hvis vi har gjort noe spesielt.

Barns medvirkning: i rammeplanen for barnehager står det at barn skal få gi uttrykk for sitt syn på barnehagens daglige virksomhet og deres synspunkter skal legges vekt på i forhold til deres alder og modning (side 13). På Lille Gram vil dette komme til uttrykk ved at vi skal gjøre vårt beste for å forstå de yngste barnas uttrykk. For å kunne forstå barnas uttrykk må vi bli godt kjent med barna, vi må være oppmerksomme voksne i hverdagen, samt opparbeide et godt forhold til barnas foreldre. Vi skal jobbe for at barna skal ønske å uttrykke hva de ønsker både verbalt og gjennom kroppsspråk. For at vi skal kunne ta barnas interesser på alvor, har vi ikke satt opp for fastsatte planer for barnehageåret. De temaene vi har valgt kan endres dersom det dukker opp ting barna er mer opptatt av. Dette vil dere eventuelt få informasjon om blant annet gjennom månedsbrev og mail.

Observasjonsverktøy: i Lekeklossen bruker vi observasjonsverktøyene «Alle med» på alle barna for å få en bedre oversikt over hva vi kan jobbe med i forhold til hvert barn. Dette går i hovedsak ut på å registrere det sosiale samspillet. Om våren bruker vi TRAS (observasjon av barns språk i daglig samspill) på barna som går over til Dypeskogen. Dette er et skjema mange barnehager bruker, og som følger barnet over i skolen dersom foreldrene samtykker. Barnehagen har særlig ansvar for å oppdage barn med særskilte behov, og for å forebygge vansker (Rammeplan for barnehager).

HVORDAN LÆRER SMÅ BARN:

Små barn lærer best gjennom egen erfaring og bruk av alle sanser. De lærer og utforsker med hele kroppen. Derfor vil vi legge til rette for at barna får kjenne på, lukte på og se på ulike materialer tilknyttet temaene vi har hver måned.

De yngste barna lærer best gjennom konkrete erfaringer i hverdagen, i såkalte uformelle læringssituasjoner. Eksempler på dette er måltider, stellesituasjoner og påkledning. Her setter vi ord på hva vi gjør og hva ting heter. Mange begreper læres her.

Samling er et eksempel på formell læring. Her lærer også barna, men grunnet deres unge alder er det begrenset hvor lenge vi klarer å holde på oppmerksomheten. Ved bruk av konkreter er det lettere å få barna interessert i det vi ønsker å formidle, samt at det vi formidler gir mening.

Barna lærer ved å bruke kroppen. Vi legger til rette for at de skal kunne bevege seg fysisk på sine premisser ute og inne. Det kan være hinderløyper, tilgang til madrass, gode utfordringer på utelekeplass/avdeling og turer. De voksne skal støtte barna ved å veilede og oppmuntre fremfor å gjøre ting for dem. Mestring er frihet. «Jeg klarer selv».

Barn lærer gjennom lek. Til å begynne med leker barna for seg selv, siden parallelt og så direkte sammen med andre barn, for eksempel rollelek. På småbarnsavdeling ser vi mest parallell lek der de holder på med samme aktivitet ved siden av hverandre. Etter hvert vil barna samspille mer. Barna vil få anledning til å utvikle samspill blant annet ved at vi deler barna i to grupper.

Vi voksne skal være bevisste på at vi er forbilder for barna. Det vi *gjør* er mer avgjørende enn hva vi sier. *Måten* ting blir sagt på, er mer avgjørende enn ordene vi bruker.

DAGSRYTMEN

**07.15- Barnehagen åpner** 

Vi ber om at alle respekterer åpningstiden. Personalet vil være tilstede i barnehagen før den åpner, slik at alt er klart når dere leverer barna deres.

**08.30 - 09.00 Frokost** 

De som ønsker å spise frokost i barnehagen må levere barna til senest kl. 08.30. Vi setter pris på om dere leverer barna utenom måltidet dersom dere har anledning. Da det er lettere for oss å ta imot dere og barnet på en god måte når vi ikke er opptatt med de som sitter rundt bordet. Dersom man leverer under måltidet, vil det virke forstyrrende på de barna som allerede sitter ved bordet, og barnet som blir levert synes ofte det er vanskeligere å ta farvel i en slik etablert situasjon.

**09.30- Utetid/dagens aktivitet** 

Dagens aktivitet starter kl. 09.30. Vi prøver å være ute til rundt kl. 9.30. (vi må ta hensyn til vær og vind). De dagene vi går tur i nærmiljøet eller drar på annen utflukt, går vi fra barnehagen ca. 9.30. Det kan også forekomme at vi drar på turer utenom den oppsatte turdagen. Derfor er det fint om dere gir oss beskjed dersom barnet kommer senere enn kl. 09.30.

**11.00- Håndvask**  

Før lunsj vasker alle hender før de setter seg ved bordet. Deretter har vi samling ved bordet før maten serveres.

****

**11.15- Samlingsstund**

I samlingsstundene synger vi, spiller instrumenter, forteller eventyr, har rim og regler.

**11.30- Lunsj** 

Til lunsj spiser vi brød/rundstykker, pålegg og grønnsaker, og drikker vann/melk. Hver fredag har vi felles varm lunsj.

**12.00- Bleieskift/Soving** 

Etter lunsj legger vi barna. Noen sover i vogn, andre i seng eller på madrass. De av barna som etter hvert slutter å sove får sitte sammen med en voksen og lese i bøker og lignende.

**14.15- Frukt / yoghurt** 

Barnehagen kjøper inn diverse frukt som for eksempel banan, eple, pære, appelsin og melon. En dag i uken spiser vi yoghurt.



**15.00- Lek**

Ute eller inne, alt etter vær og vind. Vi er ofte sammen med Dypeskogen om morgenen og ettermiddagen.

**16.45- Barnehagen stenger** 

Husk at dere skal være ute av barnehagen til senest kl. 16.45. Det er derfor viktig at dere beregner nok tid til henting.

UKESOVERSIKT

|  |  |  |  |  |
| --- | --- | --- | --- | --- |
| MANDAG | TIRSDAG | ONSDAG | TORSDAG | FREDAG |
| ***Møtedag***  | ***Formingsaktiviteter*** | ***Turdag*** | ***Formingsaktiviteter*** | ***Varm lunsj***  |

SATSINGSOMRÅDE

Forrige år satset vi spesielt på kommunikasjon, språk og tekst. I år har hele Lekeklossen barnehage fagområdet «Natur, miljø og teknikk» som satsningsområde.

Det vil si at vi er ekstra oppmerksomme på dette fagområdet, både når det gjelder voksne og barn.

Naturen byr på et mangfold av muligheter til alle årstider og til all slags vær. Den har utfordringer for alle uansett alder og funksjon. I naturen kan man finne sin egen måte å gjøre ting på, man har alltid noe å strekke seg etter. Studier viser at barn utvikler bedre koordinasjon, muskelstyrke og balanse ute i variert terreng enn de gjør inne eller på tradisjonelle lekeplasser. Vi skal gi barna gode opplevelser som gir grunnlag for ønske om å bruke naturen også senere i livet.

Gjennom lek i naturen får barna et nært forhold til naturen rundt dem. Det skaper grunnlag for undring og gode utfordringer, og barna får førstehåndserfaring med ulike dyr, innsekter og planter. Vi skal undre oss over forandringer i naturen, som for eksempel årstidene. Vi skal gjøre noen forsøk som å se hva som skjer når vi tar med snø inn, eller setter vann ut i kulden. Hva skjer hvis vi tar såpe i vanndammene en regnfull dag?

Naturen er konkret, barna kan føle og ta på det meste. Den stimulerer mange sanser; lukten av våt mose, synet av høstens vakre farger. Vi kan høre fugler kvitre og vinden rasle i bladene. Kjenne sneglen krype i hånden, og regnet mot ansiktet. Disse opplevelsene får vi sammen med andre, vi får felles erfaringer som skaper opplevelse av fellesskap.

Vi ønsker å gi barna en førforståelse av viktigheten med å ta vare på naturen og miljøet, og for hvordan ting henger sammen.

Vi skal behandle alle dyr og vekster med varsomhet og respekt. En maur eller larve kan fort «gå i stykker» som de yngste barna ofte uttrykker det. Vi kan med noen enkle grep hjelpe til å ta litt bedre vare på miljøet ved å kildesortere papp, plast og glass/metall.

**Du ska itte trø i graset.
Spede spira lyt få stå.
Mållaust liv har og e mening
du lyt sjå og tenkje på**

Einar Skjæraasen.

AUGUST

 Tema: «Tilvenning, skape trygghet».

Vi har mange nye barn og voksne på avdelingen. Dette er en ny situasjon for alle sammen, også barna som gikk på avdelingen før sommeren. Vi skal bruke tid på å bli kjent med hverandre, og finne «vår plass».

|  |  |  |
| --- | --- | --- |
| HVA | HVORDAN | HVORFOR |
| Vi synger sanger med barnas navn. | «Kari er her, Knut er her» osv. | Barna skal lære navnene til hverandre. Når vi synger om hvert barn, er det med på å øke selvbevisstheten, og vi skaper gode og trygge relasjoner. (Omsorg, lek og læring) |
| Rutiner  | Vi har en fast dagsrutine.Faste plasser ved bordet.Samlinger  | Rutiner gir forutsigbarhet som skaper trygghet. (Omsorg, lek og læring) |
| Bilder av barnas familie på veggen | Vi lager små hus med bilder av foreldre, søsken og andre viktige personer i barnets liv. | Oppleve nærhet til familien selv om de ikke er tilstede fysisk. Gjenkjennelse, trygghet.(Omsorg, lek og læring) |
| Primærkontakt  | Alle barna har en primærkontakt som har som ansvar å se litt ekstra etter «sine» barn i oppstartsfasen. | Er med på å etablere gode, trygge relasjoner. Kan også gjøre det lettere for foreldre å ta kontakt med en spesiell voksen. (Samarbeid med barnas hjem) |
| Månedens sang: | «Blomster små» |
| Månedens rim/regle: | «Ormen den lange» |

SEPTEMBER

Tema: «Kroppen min»

Barn utvikler både ordforråd og språkforståelse ved å sette ord på kroppsdeler. Ved å ta på nesen, telle ørene og leke med tær og fingre, blir dette en lekende måte å lære på. Barna øker selvbevisstheten, og blir mer oppmerksom på de andre menneskene rundt dem.

|  |  |  |
| --- | --- | --- |
| HVA | HVORDAN | HVORFOR |
| Vi synger sanger som har med kroppen å gjøre. | Synger sanger som «Jeg har to øyne», «Hasse Hare». | Barna skal lære å sette ord på- og peke på ulike kroppsdelerBarna skal utvikle forståelse og respekt for egen og andres kropp, og for at alle er forskjellige (Kropp, bevegelse og helse) |
| Prater om kroppen.  | Snakker om hva ulike kroppsdeler heter og hvilke funksjoner disse har. Antall. | Utvider verbalspråket og kroppsspråket. Barna får kunnskap om menneskekroppen. (Kommunikasjon, språk og tekst) |
| Formingsaktiviteter relatert til temaet | Tegne rundt hender og føtter, avtrykk i maling | Bevisstgjør barna på seg selv og hverandre. Skaper nysgjerrighet og refleksjon.Barna skal få utvikle sin evne til å gi varierte uttrykk gjennom skapende virksomhet (Kunst, kultur og kreativitet) |
| Månedens sang: | «Hasse Hare» |
| Månedens rim/regle: | «Tommeltott, slikkepott» |

Planleggingsdag: Mandag 15. september

Foreldremøte onsdag 10. september

OKTOBER

 Tema: «Mange land i verden»

I oktober ønsker vi å lære litt om noen andre land. Flere av barna har foreldre fra ulike kulturer, og vi har ulike kulturer presentert i personalet. Kunnskap gir økt toleranse. Dette i forbindelse med FN dagen 24. oktober.

|  |  |  |
| --- | --- | --- |
| HVA | HVORDAN | HVORFOR |
| Vi synger sanger og har rim og regler knyttet til temaet | Vi velger ut noen sanger og rim/regler som omhandler ulike land og vennskap | Barnehagen skal være et trygt sted som fremmer vennskap og fellesskap (rammeplan for barnehager) |
| Turer i nærmiljøet  | Vi går turer ute i naturen i nærmiljøet | Ute i naturen får barna førstehåndserfaring gjennom å kjenne på, lukte på og se. Utvikling av grovmotoriske ferdigheter. Barna skal få oppleve naturen og undre seg over naturens mangfoldighet (Etikk, religion og filosofi) |
| Formingsaktiviteter relatert til temaet | Vi lager blant annet flagg fra de ulike nasjonene barna og ansatte har tilknytning til | Barna får erfaring med ulike måter å uttrykke seg på. Ved å tilnærme seg tema på ulike måter, gjør vi det enklere for barna å tilegne seg ny kunnskap. (Kunst, kultur og kreativitet) |
| Høstsuppe/lapskaus  | Barnehagen inviterer foreldrene til suppe eller lapskaus i barnehagen i forbindelse med FN dagen. | Vi ønsker å bidra til at foreldre og barn blir bedre kjent med hverandre og de ansatte (Samarbeid med hjemmet) |
| Nasjonal brannøvelse i oktober | Vi skal ha en planlagt brannøvelse der alle må komme seg ut til avtalt sted | Ved å ha brannøvelse får barn og voksne trent oss på hva vi skal gjøre dersom brannalarmen går. Ved trening får man bedre rutiner |
| Månedens sang: | «Mange barn rundt samme bord» |
| Månedens rim/regle: | «Det er sant at jeg fant» |

NOVEMBER

 Tema: «Kreative dager»

Vi ønsker at barna skal oppleve skaperglede. Denne måneden lager vi de fleste julegavene. November er også en måned som regel byr på en del regn. Vi skal undre oss over hva som skjer i naturen. Hvor kommer vannet fra? Hva kan vi gjøre med vannet?

|  |  |  |
| --- | --- | --- |
| HVA | HVORDAN | HVORFOR |
| Vi lager julegaver | Denne måneden velger vi ut noen produkter vi holder på med over tid. Barna får dem med hjem til jul | Barna skal få erfaring med ulike formingsmaterialer. De skal få opplevelse av mestring, og glede over å lage noe over litt tid.Stimulere finmotorisk utvikling. Barna skal få ta i bruk fantasi, kreativ tenkning og skaperglede (Kunst, kultur og kreativitet) |
| Lager bidrag til pepperkakebyen. | Sammen med Dypeskogen får barna på Lille Gram være med på å pynte og lage et bidrag til Pepperkakebyen. | Gjennom å skape noe felles, legger vi grunnlag for samtaler og bidrar til samhørighet. Barna skal få mulighet til å erfare, utforske og leke med form og mønster (Antall, rom og form) |
| Lek med vann ute  | Vi samler vann i bøtter og spann og finner ut hva vi kan gjøre med det. | Gi barna en førforståelse av naturens mangfold gjennom direkte erfaring. Skape undring og nysgjerrighet.Barna skal få erfare hvordan teknikk kan brukes i leken og i hverdagslivet. (Natur, miljø og teknikk) |
| Månedens sang: | «Jensemann» |
| Månedens rim/regle: | «En er en og to er to» |

Foreldresamtaler vil finne sted i november/desember.

Planleggingsdag: Fredag7. november

DESEMBER

 Tema: “Julestemning”

I desember tenner vi lys, pynter til jul og skaper god stemning. Vi skal høre på julesanger og kose oss! Barna skal bake noen julekaker, og vi pakker gaver.

|  |  |  |
| --- | --- | --- |
| HVA | HVORDAN | HVORFOR |
| Pakker inn julegaver | En voksen sitter med ett eller to barn og pakker inn deres gaver. Setter på en til/fra lapp der vi kun skriver hvem den er fra. | Vi ønsker at barna skal få et eierforhold til sine produkter. Glede seg til å gi bort noe de selv har laget (Kommunikasjon, språk og tekst) |
| Adventssamling  | I forbindelse med samling tenner vi lys i adventsstaken og synger adventssang. Et barn får trekke pepperkakehjerte og ta det med hjem. | Opplevelse av fellesskap. Skape god stemning og videreføre en kulturell tradisjon. (Kunst, kultur og kreativitet) |
| Lucia  | Foreldre blir invitert til Luciamarkering om morgenen i barnehagen og får servert lussekatter barna på Lille Gram har vært med på å bakeVi skal også inn til pensjonistene en dag med Dypeskogen, og synge og dele ut lussekatter. | Formidling av kultur og tradisjon. Fellesskap hjem-barnehage og mellom foreldre. (Samarbeid med barnas hjem) |
| Pepperkakebyen  | De eldste på Lille Gram skal få besøke pepperkakebyen | Barna skal få oppleve skaperglede ved å få se sitt bidrag. Stimulering av ulike sanser.Formidling av lokal kultur. (Nærmiljø og samfunn) |
| Kirkebesøk  | De eldste barna på avdelingen får bli med i Fyllingsdalen Kirke og høre Juleevangeliet (Hvis foreldrene ønsker det) | Barna får kjennskap til kristne høytider og tradisjoner (Etikk, religion og filosofi) |
| Nissefest  | Vi har nissefest i barnehagen. Barna kler seg i rødt og vi har felles samling med Dypeskogen. Etterpå spiser vi grøt sammen. | Barnehagen skal tilby barn et miljø preget av glede, humor, kreativitet og omtanke for fellesskapet (omsorg, lek og læring) |
| Månedens sang: | «På låven sitter nissen» |
| Månedens rim/regle: | «Snø som faller» |

JANUAR/FEBRUAR/MARS

Tema: “DYRENE I AFRIKA”

Disse tre månedene skal vi ha et prosjekt der vi samarbeider med Dypeskogen. Ved å fordype oss i dette temaet, får barna mulighet til å bli bedre kjent med dyrene over tid. Vi vil gjøre noe annerledes enn den andre avdelingen, da vi må ta hensyn til barnas alder og utvikling. Noen arrangementer og aktiviteter har vi sammen, som karneval og forberedelsene til dette.

På Lille Gram vil vi fokusere på ett dyr hver måned. Vi har valgt ut ape, krokodille og elefant.

JANUAR

|  |  |  |
| --- | --- | --- |
| HVA | HVORDAN | HVORFOR |
| Ulike sanger og regler knyttet til krokodille spesielt | Vi har valgt krokodille denne måneden, og finner sanger og konkreter  | Rim, regler og sang er formidling av tekst. Ved å lytte til lyd og rytme i språket, bidrar vi til å utvikle det muntlige språket. (Kommunikasjon, språk og tekst)  |
| Lager bilder av dyrene og henger dem opp på avdelingen | Vi bruker forskjellig materiale slik at dyrene blir ulike å både se og ta på.  | Barnehagen skal gi barna mulighet til å kunne uttrykke seg selv estetisk (Kunst, kultur og kreativitet) |
| Digitalt verktøy  | Vi bruker pc og /eller nettbrett for å finne bilder og lyder av dyr som lever i Afrika (gjelder for alle tre månedene) | IKT kan supplere barnehagens arbeidsmåter, støtte barnas utvikling og læring og tilby nye uttrykksformer (temahefte for IKT i barnehagen s. 5) |
| Bøker som omhandler tema | Vi går på biblioteket og finner billedbøker tilpasset barnas alder (gjelder for alle tre månedene) | Rike erfaringer med fortelling, høytlesning, sang og regler kommer språkutviklingen til gode (temahefte om språkmiljø og språkstimulering i barnehagen s.7) |
| Akedag  | En dag det er snø kan barna ta med akebrett hjemmefra. Vi aker i en bakke ved barnehagen sammen med Dypeskogen. Etter aking og lunsj ute, har vi en uhøytidelig medaljeutdeling. | Motorisk utfordring.Felles opplevelse med både Lille Gram og Dypeskogen. Gi barna mestring og gode opplevelser i fellesskap. (Kropp, bevegelse og helse. Natur, miljø og teknikk) |
| Månedens sang: | «Dyrene i Afrika» «Krokodillen» |
| Månedens rim/regle: | «Jungelturen» |

Planleggingsdag: fredag 2.januar

FEBRUAR

|  |  |  |
| --- | --- | --- |
| HVA | HVORDAN | HVORFOR |
| Ulike sanger og regler knyttet spesielt til aper | Vi har «5 små apekatter» som månedens sang | Rim, regler og sang er formidling av tekst. Ved å lytte til lyd og rytme i språket, bidrar vi til å utvikle det muntlige språket. (Kommunikasjon, språk og tekst)  |
| Lager bilder av aper og henger dem opp på avdelingen | Vi bruker forskjellig materiale slik at dyrene blir ulike å både se og ta på.  | Å skape noe sammen bidrar til samhørighet (Kunst, kultur og kreativitet) |
| Lytter til lyder | Bruker cd eller pc der vi kan lytte til lyder forskjellige dyr lager | Barn lærer best av å både høre og se. Ved både å få lytte til bestemte lyder og se bilde/føle på konkreter vil de skape assosiasjoner til begrepene (Kommunikasjon, språk og tekst) |
| Bøker som omhandler tema | Vi går på biblioteket og finner billedbøker tilpasset barnas alder.  | Språkutviklingen er både skriftlig og muntlig. Vi snakker og lytter, vi leser og skriver (temahefte om språkmiljø og språkstimulering i barnehagen) |
| Karneval  | Vi feirer karneval med dyr som tema sammen med Dypeskogen. | Barnehagens innhold skal støtte språklig og sosial kompetanse gjennom samvær og felles opplevelser (Rammeplanen, barnehagens innhold) |
| Fastelavn  | Vi baker fastelavnsboller uken før fastelavnssøndag. | Begrepet «estetikk» kommer av gresk og betyr den kunnskap som kommer gjennom sansene (store norske leksikon). Vi bruker både smaksans, luktesans, syn og taktil sans når vi baker og smaker. |
| Månedens sang: | «Dyrene i Afrika», «5 små apekatter» |
| Månedens rim/regle: | «Jungelturen» |

MARS

|  |  |  |
| --- | --- | --- |
| HVA | HVORDAN | HVORFOR |
| Ulike sanger og regler om elefanter | Vi synger blant annet «elefanten på loftet» | Rim, regler og sang er formidling av tekst. Ved å lytte til lyd og rytme i språket, bidrar vi til å utvikle det muntlige språket. (Språk, tekst og kommunikasjon) |
| Lager bilder av elefanter og henger dem opp på avdelingen | Vi bruker forskjellig materiale slik at dyrene blir ulike å både se og ta på.  | Videreutvikling av finmotorisk trening. Barna får selv prøve seg frem med voksne som veileder barna fremfor å utføre oppgaven for dem (Kropp, bevegelse og helse) |
| Påskepynt  | Vi lager flere typer påskepynt som karsefrø og kyllinger | Barna skal få oppleve gleden ved å skape noe. De skal få uttrykke seg gjennom flere typer «språk» i lekende fellesskap. (Kunst, kultur og kreativitet) |
| Påskefrokost  | Tradisjonen tro inviterer vi foreldre til påskefrokost i barnehagen. | Inkludere foreldrene i barnehagens virke. Bli kjent.Barnehagen skal, ifølge rammeplan for barnehager, være et møtested for barn og småbarnsforeldre. (Samarbeid med barnas hjem) |
| Månedens sang: | «Dyrene i Afrika», «Elefanten på loftet» |
| Månedens rim/regle: | «Jungelturen» |

Planleggingsdag: fredag 13. mars.

APRIL

Tema: «Husdyr»

April det er måneden man forbinder med nytt liv. Mange dyr får sine avkom, og våren er i anmarsj. Vi har Strutsefarmen et lite stykke unna, en gård med mange forskjellige dyr. Her kan vi hilse på blant annet sauer, lam, kalver, kuer, høner og mange andre dyr. Vi skal se at gresset er begynt å bli grønt, og knoppene vokser på trærne.

|  |  |  |
| --- | --- | --- |
| HVA | HVORDAN | HVORFOR |
| Sanger og regler om husdyr | Vi velger ut noen sanger som handler om noen av husdyrene vi har i Norge | Sang kan ses på som en snarvei inn til språket. Mange barn kan synge hele sanger før de kan si en hel setning (Kommunikasjon, språk og tekst, temahefte)  |
| Tur til Strutsefarmen | Vi tar bussen opp til gården, og går ned igjen til barnehagen | Barna lærer lettere når de får førstehåndserfaring. Lære navn på noen husdyr.Felles opplevelse av verden utenfor hjem og barnehage. (Nærmiljø og samfunn) |
| Formingsaktiviteter relatert til husdyrene. | Fargelegger ulike dyr som vi limer på en plakat på avdelingen |  Når disse henger tilgjengelig for barna, kan vi sammen peke og sette navn på- og lyd til dyrene. Dette er viktig for språkstimuling hos de yngste. (Kommunikasjon, språk og tekst) |
| Se på endringer i naturen. | På turene våre i nærmiljøet skal vi gjøre barna oppmerksomme på endringer i naturen. | Endringer i naturen gir inspirasjon til estetiske uttrykk. Utvikle orienteringssansen. (Antall, rom og form) |
| Månedens sang: | «Hva sier kua som går i enga» |
| Månedens rim/regle: | «Hvem banker» |

MAI

Tema: «Hipp hurra!»

|  |  |  |
| --- | --- | --- |
| HVA | HVORDAN | HVORFOR |
| Samlinger om 17. mai | Vi har en koffert eller boks med rekvisitter knyttet til nasjonaldagen (eks. flagg, fløyte, sløyfe) | Skaper en forventning når vi tar frem boksen. Lettere for barna å tilegne seg kunnskap når de får disse konkretene presentert flere ganger over tid. (Kommunikasjon, språk og tekst) |
| Lager vindmølle og flagg | Barna får klippe ut og lime i ulike materialer | Barna lærer fargene rød, hvit og blå. Kjenne igjen det norske flagg. Skape en kulturell identitet. (Inkluderende fellesskap) |
| Gå i tog 16. mai | Løvåsen og Storhammeren kommer til oss og feirer nasjonaldagen med oss. Vi går i tog, synger 17. mai sanger og griller pølser. | Felles opplevelse og glede ved å feire nasjonaldagen. Barna lærer vår tradisjonelle og kulturelle måte å feire dagen på. (Nærmiljø og samfunn) |
| Tur til Akvariet | Vi tar bussen til byen og går til Akvariet i begynnelsen av mai. | Barn skal bli kjent med og få forståelse for planter og dyr (natur, miljø og teknikk) |
| Månedens sang: | «Ja vi elsker» |
| Månedens rim/regle: | «Elle melle deg fortelle» |

Planleggingsdag: fredag 15. mai

JUNI/JULI

Tema: “ Sol og sommer”

Vi håper på sol og varme i juni og juli. Fargen gul blir et tema, det er gjerne denne fargen vi bruker på solen.

|  |  |  |
| --- | --- | --- |
| HVA | HVORDAN | HVORFOR |
| Rund form og gul farge | Vi bruker aktivt begrepet rund form, og fargen gul i samlinger og i formingsaktiviteter. | Ved å lære navn på en bestemt form og farge, lærer barna å klassifisere (antall, rom og form) |
| Eventyret om pannekaken | Vi har en boks med konkreter knyttet til eventyret | Barna lærer lettere ved å oppleve eventyret gjennom konkreter. Språkstimulerende. (Kommunikasjon, språk og tekst) |
| Formingsaktiviteter  | Vi lager pannekaken og henger opp i barnehagen | Opplevelse av mestring og glede ved å være kreativ.Vi skal støtte barnas nysgjerrighet og kreativitet ved å gi gode utfordringer.Barna får ta i bruk fantasi, kreativ tenkning og skaperglede. (Kunst, kultur og kreativitet) |
| Lager pannekaker  | Vi steker pannekaker til et måltid | Ved å bruke flere sanser, får barna lettere begrep og assosiasjoner (Kommunikasjon, språk og tekst) |
| Tur til Fløyen | I begynnelsen av juni tar vi bussen til byen og Fløibanen opp og ned. | Barn skaffer seg erfaring gjennom varierte sanseinntrykk og bevegelser. Felles opplevelse har betydning for utvikling av sosial kompetanse. (Kropp, bevegelse og helse) |
| Månedens sang: | «Solskinnstrall» |
| Månedens rim/regle: | «En gul knapp» |

**FAGOMRÅDENE**

Dette gjør vi i forhold til fagområdene

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Kommunikasjon, språk og tekst | Kropp,bevegelse og helse  | Kunst, kultur og kreativitet  | Natur, miljø og teknikk | Nærmiljø og samfunn | Antall, rom og form  | Etikk, religion og filosofi |  | * + Undre oss
 |
| - Oppfordre barna til å uttrykke seg verbalt og gjennom kroppsspråk.- Formidle eventyr.- Rim og regler.- Sanger.- Tolke barnas intensjoner.- Voksne er fysisk og psykisk tilgjengelige for barna både inne og ute.- Bruke språket aktivt i kommunikasjon med barna.- Dramatisering av eventyr/sanger.- Samlinger med konkreter/flanellograf.- Begreper (over, under, bakerst, først, osv.).- Alle med + TRAS- Bibliotek | - Fast turdag.- Ute hver dag - Rom for fysisk aktivitet på avdeling.- Variert kost.- Rutiner for rengjøring av leker.- Håndvask før måltid og etter toalettbesøk.- Sette navn på ulike kroppsdeler. - Legge til rette for at barna skal bevege seg mest mulig på egenhånd. De voksne fungere som «støttende stillas» | -Formingsakti- viteter to ganger i uken.- Gi barna mulighet for å uttrykke seg gjennom ulike typer formings- materiell.- Flere ulike kulturelle begivenheter (som jul, påske, fastelavn).- Delta i ulike kulturelle arrangementer i barnehagen (nissefest, Lucia).- Eventyr.- Bøker - Dramatisering.- Bibliotek  | - Turer i naturen.- Gjøre oppmerksom på ulike forandringer i naturen i fht årstider.- Samtaler om dyr i naturen.- Utflukter.-Eksperimen-tere med ulike materialer- Utflukter - Sortere plast og papir | - Turer i nærmiljøet.- Tur til pepperkake- byen.- Kirkebe- søk.- Foreldre inviteres til ulike arrangemen-ter i barnehagen.- Utflukter. - Markere Lucia og dele ut lussekatter til de eldre i lokalet ved barnehagen | - Teller barna som er tilstede.- Teller 1-2-3 hvis noe skal skje.- Mulighet for å bevege seg i rommet, både høyt og lavt på barnas premisser.- Puslespill.- Konstruk- sjonsleker.- Rim og regler.- Eventyr og historier med tydelig start og slutt.- Begreper (over, under, bakerst, først, osv.).  | - Undre oss sammen medbarna.- Sosial kompetanse(empati, selv- hevdelse,respekt m.m).- Kirkebesøk. - Markere høytider.- Lære rett og galt iforhold til hva somer forventet i vårtsamfunn.  |

**Dette ønsker vi at barna i alderen 0-3 skal lære og erfare i forhold til fagområdene:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Kommunikasjon, språk og tekst | Kropp, bevegelse og helse  | Kunst, kultur og kreativitet  | Natur, miljø og teknikk | Nærmiljø og samfunn | Antall, rom og form  | Etikk, religion og filosofi |  | * + Undre oss
 |
| Ved bordet skal barna lære å sette ord på eller å peke på det de ønsker å ha på matenDe skal lære navn på klær vi brukerBarna skal få erfaring med å sette ord på følelserLære navn på voksne og barn på avdelingen | Barna skal få opplevelse av å mestre utfordringer på lekeplassen og ute i naturen på tur.Lære gode rutiner ved vasking og stell.Barna skal få variert og sunn mat | Barna skal få erfaring med ulike materialer.Barna skal få oppleve gleden ved å skape Lære og oppleve gjennom bruk av flere sanser | Barna skal lære hva som skjer med vann når det er kaldt og varmtBarna skal få erfaring i enkle eksperimenter.Lære å ta vare på miljøet ved å sortere papir og plast. | Barna skal gjennom turer i nærmiljøet bli kjent med området.Bli oppmerk-somme på at det finnes tilbud utenom det aller nærmeste som bibliotek og gård | Barna skal lære tallrekken opp til ti.Lære begreper som foran, bak, først, sist, størst, minst. Større enn, mindre enn.Telle til tre. | I stedet for alltid ågi et svar når barnstiller spørsmål, kan vi undre osssammen medbarna . Stille motspørsmålsom «hva tror du?»,eller «hva tenker du?».De eldste barnaskal få bli med i kirken til jul dersomforeldrene ønskerdette. |